  Туспуктэм: Руслан Нуриахметов Наталия Сильвестрова Вуись шутэтскон нуналъёсы, 3-4 инвожое, элькунтӥ лымшор циклон ортчемен Удмуртиын зороз, интыен гудыръялоз. Со сярысь улосвыл Гидрметцентрлэн пресс-службаез ивортӥз. 3-тӥ инвожое потон уе но нуназе зоръёс ортчозы, жаль-жаль кисьтылоз, интыен гудыръяса-чилекъяса зороз. Элькунъя уйин +11…+16, нуназе +20…+25 градус возиськоз. 4-тӥ инвожое нуназе вакчи дыр ӵоже зор усёз, озьы ик гурыриез возьмало. Куазь тӧло кариськоз, секундскын 9-14 метрозь пельтоз. Уйин +9…+14 градус возиськоз, нуналлэн нырысетӥ ӝыныяз +22…+27 градусозь пӧсь кариськоз, кыкетӥ ӝыныяз нош температура лэзькыны кутскоз. Вордӥськонэ, 5-тӥ куартолэзе, кӧс куазь возиськоз. Уйин +4…+9 градусозь кезьыт луоз, нуназе +16…+21 градуслэсь вылэ уз ӝутскы. Нырысь-валысь чакланъёсъя, вуоно арнялэн шорозяз куазь шӧдскымон уз воштӥськы. Тегъёс: куазь Гидрометцентр Удмуртия  